stanford-oval/wikipedia huggingface dataset:
Jiří Pavlenka

Jiří Pavlenka Tšekin maajoukkueen pelaajana lokakuussa 2019.
Jiří Pavlenka (s. 14. huhtikuuta 1992 Hlučín) on tšekkiläinen jalkapalloilija, pelipaikaltaan maalivahti. Hän on pituudeltaan 196-senttimetrinen. Hän edustaa Saksan Bundesliigassa pelaavaa Werder Bremeniä.
Pavlenka edusti Tšekin jalkapalloliigassa Baník Ostravaa kaudesta 2012–2013 lähtien ja pelasi seurassa 67 liigaottelua. Tammikuussa 2016 hän siirtyi Slavia Prahaan, jossa pelasi puolentoista kauden aikana 36 Tšekin pääsarjaottelua ja voitti liigamestaruuden kaudella 2016–2017. Kesällä 2017 hän siirtyi saksalaisseura Werder Bremeniin, jossa hän on ollut kiistaton ykkösmaalivahti. Pelaamillaan viidellä Bundesliiga-kaudella hän ollut poissa vain kahdesta liigaottelusta, toisesta loukkaantumisen, toisesta sairastumisen vuoksi. Kaikkiaan hän on kesään 2023 mennessä pelannut 168 Saksan pääsarjaottelua, joissa hän on päästänyt 272 maalia ja pitänyt vastustajan maaleitta 30 ottelussa. Bremenin pelatessa 2. Bundesliigassa kaudella 2021–2022 häneltä jäi kauden 11 ensimmäistä liigaottelua väliin muun muassa selkävamman vvuoksi.
Pavlenka pelasi Tšekin A-maajoukkueessa ensimmäisen kerran marraskuussa 2016 ystävyysottelussa Tanskaa vastaan. Elokuun 2023 puoliväliin mennessä hän on pelannut 19 A-maaottelua, joihin kuuluu kaksi MM-karsinta- ja neljä EM-karsintaottelua.
Jeddi Hasan

Jedidiah ”Jeddi” Hasan (7. joulukuuta 1931 Turku – 21. joulukuuta 2003 Espoo) oli suomalainen lääkäri ja työterveyskysymyksiin erikoistunut Jyväskylän sekä Tampereen yliopistojen professori.
Hasan kirjoitti ylioppilaaksi vuonna 1950 ja valmistui lääkäriksi Helsingin yliopistosta vuonna 1959. Hän toimi Työterveyslaitoksen toksikologian ja säteilybiologian jaoksen johtajana vuosina 1960–1967, Jyväskylän yliopiston liikuntahygienian ja kansanterveyden professorina 1968–1975 sekä Tampereen yliopiston kansanterveystieteen professorina 1975–1994 erikoisalanaan työterveys. Lääketieteen ja kirurgian tohtoriksi hän väitteli Tampereen yliopistosta vuonna 1990.
Hasan halusi tuoda lääketieteeseen yhteiskunnallisen näkökulman, jossa huomioitaisiin myös sosiaalisten olojen vaikutus ihmisten terveyteen. Hänen johdollaan joukko Jyväskylän yliopiston tutkijoita toteutti 1970-luvun alussa uraauurtavan Meteli-tutkimuksen, jossa tutkittiin poikkitieteellisesti Valmetin kolmen Jyväskylässä sijainneen metallitehtaan työntekijöiden terveyttä ja hyvinvointia sekä niihin vaikuttaneita tekijöitä kuten työoloja ja koulutusta. Tutkimuksessa oli mukana lääkäreitä, psykologeja, kasvatustieteilijöitä ja sosiologeja. Pyrkimyksenä oli osoittaa, että yhteiskuntaluokka vaikutti ihmisten keskimääräiseen terveyteen ja elinaikaan. Tieteellisistä ansioistaan huolimatta Meteli-tutkimus joutui poliittisen debatin kohteeksi, koska Hasan ja eräät muut siinä mukana olleet tunnettiin kansandemokraatteina.
Hasan oli 1970-luvulla Suomen Kommunistisen Puolueen (SKP) Tampereen piirin sivistyneistöjaoston puheenjohtaja. Hän kieltäytyi vuonna 1969 vannomasta professuuriinsa liittynyttä virkavalaa, koska sanoi pitävänsä valan vannomista epärationaalisena ja taikauskoisena perinteenä sekä lakisääteistä virkavalan kaavaa ”arkaistisena ja käsityssisällöltään epämääräisenä”.
Mainostoimistojohtaja Ami Hasan oli Jeddi Hasanin poika.
Teoksia

Elimistön ja ympäristön väliseen lämmönvaihduntaan liittyvistä huoneilman viihtyisyystekijöistä (1968)
Huoltolaan toimitettujen miesalkoholistien fyysisen kuntoutumisen piirteitä neljän ensimmäisen viikon aikana (1970)
Social class, disease and death: an essay in social medicine (1988)
Hyppysellinen suolaa saunan jälkeen: valikoima Jeddi Hasanin kirjoituksia (1995)
Jiří Pauer

Jiří Pauer  kuuntele ääntämys (ohje) (22. helmikuuta 1919 – 21. joulukuuta 2007) oli tšekkiläinen säveltäjä ja kulttuurivaikuttaja, joka toimi Tšekin filharmonisen orkesterin johtajana 1958–1980, Tšekkoslovakian kansallisteatterin oopperan johdossa 1953–1955 ja 1965–1967 sekä eläkeiässä vielä kymmenisen vuotta koko kansallisteatterin johtajana.
Pauer opiskeli aluksi luokanopettajaksi ja toimi ammatissa samalla kun opiskeli musiikkia Otakar Šínin ja Alois Hában johdolla Prahan konservatoriossa 1943–1946. Lisäksi hän sai opetusta Pavel Bořkovecilta. Hän ihaili Bohuslav Martinůa ja Benjamin Britteniä ja oli kirjeenvaihdossa Dmitri Šostakovitšin kanssa.
Pauer toimi monessa tehtävässä kulttuurihallinnossa. Heti toisen maailmansodan jälkeen hän perusti Prahaan musiikkiopiston ja työskenteli siinä neljä vuotta. Alois Hában vaikutuksesta Jiří Pauer oli jäsenenä uuteen musiikkin keskittyvän Přítomnost-yhdistyksen hallituksessa. Myöhemmin hänestä tuli vasta perustetun Tšekkoslovakian säveltäjäyhdistyksen keulahahmo pitkäksi aikaa. 1950-luvulla hänellä oli tehtäviä maan kulttuuriministeriössä ja yleisradioyhtiössä. Tämän ohella hän myös opetti sävellystä Prahan esittävän taiteen akatemiassa (AMU) vuosina 1965–1990.
Pauer sävelsi oopperoita, sinfonioita, konserttoja sekä kamarimusiikkiteoksia.
Jens Kielland

| Jens Kielland |
| --- | --- |

Henkilötiedot
Koko nimi:  Jens Zetlitz Monrad Kielland
Syntynyt: 29. heinäkuuta 1866 Stavanger, Norja
Kuollut: 8. elokuuta 1926 (60 vuotta) Oslo, Norja
Ammatti:  arkkitehti
Arkkitehti
Koulutus:  Berliinin teknillinen yliopisto
Taidesuuntaus:  jugend
Merkittävät työt:  Gamlehaugen
Jens Zetlitz Monrad Kielland (29. heinäkuuta 1866 Stavanger – 8. elokuuta 1926 Oslo) oli norjalainen arkkitehti ja Norjan teknillisen korkeakoulun arkkitehtuurin professori. Hän oli Alexander Kiellandin veljenpoika.
Kiellandin tunnetuimpia töitä ovat kuninkaallinen residenssi Gamlehaugen ja Bergenin rautatieasema. Ne edustavat kansallisromanttista suuntausta.
Kuvia

Gamlehaugen (1901)
Bergenin rautatieasema (1913)
Kiellandin suunnittelema kerrostalo Ålesundissa, joka tunnetaan jugend-kaupunkina.
Aiheesta muualla

Kuvia tai muita tiedostoja aiheesta Jens Kielland Wikimedia Commonsissa
Debra Winger

| Debra Winger |
| --- | --- |
 Debra Winger vuonna 1984
Henkilötiedot
Koko nimi:  Mary Debra Winger
Syntynyt: 16. toukokuuta 1955 (ikä 69) Cleveland Heights, Ohio, Yhdysvallat
Ammatti:  näyttelijä
Puoliso:  Timothy Hutton (vih. 1986; ero 1990)   Arliss Howard (vih. 1996)
Näyttelijä
Aktiivisena:  1976–
Aiheesta muualla
IMDb 
Elonet
Debra Winger vuonna 2009.
Debra Winger (oik. Mary Debra Winger, s. 16. toukokuuta 1955 Cleveland Heights, Ohio) on yhdysvaltalainen näyttelijä.
Varhainen elämä

Debra Winger syntyi amerikanjuutalaiseen perheeseen. 18-vuotiaana hän joutui vakavaan auto-onnettomuuteen ja sai aivoverenvuodon. Hän oli sokea ja vasemmalta puolelta halvaantunut kymmenen kuukauden ajan. Toivuttuaan hän päätti muuttaa elämänsä suuntaa ja muutti Kaliforniaan tullakseen näyttelijäksi.
Ura

Debra Wingerin ensimmäinen elokuvatyö oli Debbien rooli elokuvassa Kun tytöiltä meni piikuus (Slumber Party ’57, 1976). Hänen muita elokuviaan ovat muun muassa Kaupunkicowboy (Urban Cowboy, 1980), Torstai on toivoa täynnä (Cannery Row, 1982), Upseeri ja herrasmies (1982), Hellyyden ehdoilla (1983) ja Vaaralliset yhdessä (Legal Eagles, 1986). 1980-luvun jälkeen hänen roolinsa elokuvissa ovat vähentyneet, ja vuosien 1995 ja 2001 välillä hän ei tehnyt yhtään elokuvaa vaan muun muassa opetti Harvardin yliopistossa ja kirjoitti kirjan. Vuonna 2008 Winger esiintyi elokuvassa Rachel Getting Married.
Debra Winger on ollut urallaan kolme kertaa ehdolla Oscarin saajaksi.
Vuonna 2012 Debra Winger teki 57 vuoden iässä debyyttinsä New Yorkin Broadwayllä David Mametin näytelmän The Anarchist kantaesityksessä.
Yksityiselämä

Winger on ollut naimisissa Timothy Huttonin kanssa vuosina 1986–1990 ja Arliss Howardin kanssa vuodesta 1996 lähtien. Hänellä on molemmista avioliitoista yksi lapsi.
Aiheesta muualla

Debra Winger Elonetissä.
Debra Winger NNDB:ssä (englanniksi)
Debra Winger Internet Movie Databasessa. (englanniksi)
Johannes Laine

Johannes Laine, sukunimi aik. Päätiläinen (18. huhtikuuta 1866 Viipuri – 10. tammikuuta 1933 Helsinki) oli suomalainen filosofian maisteri, rehtori, kunnallisneuvos ja nuorsuomalaisen puolueen kansanedustaja.
Laineen vanhemmat olivat kauppias Nikolai Popoff ja piika Maria Karolina Päätiläinen. Laine pääsi ylioppilaaksi 1885 Helsingin alkeisopistosta ja valmistui filosofian kandidaatiksi 1901 ja maisteriksi 1904. Hän teki opintomatkoja Tanskaan ja Ruotsiin tutustuen kansanopistojen toimintaan siellä.
Laine oli Viipurin läänin Uudenkirkon kansanopiston johtajana 1894–1898, matematiikan ja fysiikan va. lehtorina Kuopion lyseossa 1902–1903, Joensuun lyseossa 1903–1904 ja Mikkelin lyseossa 1904–1905. Hän oli Joensuun lyseossa matematiikan nuorempana lehtorina 1905–1922 ja matematiikan, fysiikan ja kemian vanhempana lehtorina 1922–1933 sekä vararehtorina 1921 ja rehtorina 1930–1933. Laine toimi lisäksi Karjalan Sanomat-lehden vastaavana toimittajana 1907–1909, Joensuun kaupungin kansakoulujen tarkastajana 1910–1931, Joensuun kauppa-apulaiskoulun opettajana 1913–1918, Suur-Karjala-lehden vastaavana toimittajana 1919 ja Joensuun kauppakoulun opettajana 1922–1931. Hän oli myös suojeluskunta-alue-esikunnan tietotoimiston esimiehenä ja viljeli maatilaansa Kiteellä.
Laine kuului vuoden 1899 suureen lähetystöön Kiteen ja Maaningan edustajana. Hän oli nuorsuomalaisen puolueen kansanedustajana 1914–1917 edustaen Kuopion läänin itäistä vaalipiiriä. Hän oli presidentin valitsijamiehenä vuoden 1925 presidentinvaaleissa ja toimi Joensuun kaupunginvaltuuston puheenjohtajana. Kunnallisneuvoksen arvonimen hän sai vuonna 1926.
Johannes Laine oli naimisissa vuodesta 1890 talousneuvos, kansanedustaja Augusta Ottilia Branderin kanssa.
Teoksia

Suomen nuorison laulukirja ; toimittiwat P. Puhakka, Johannes Laine, J. K. Hakulinen. WSOY 1901, 2. lis. painos 1903, 3. lis. painos 1905, 4. painos 1909, 5. uud. ja lis. painos 1911, 6. uud. painos 1921
Luettelo Joensuun lyseon geologisista ja mineralogisista kokoelmista 25. V. 1912 teoksessa Joensuun klassillinen lyseo. Kertomus lukuvuodesta 1912-1913. Joensuu 1913
Johan Reinhold Taube nuorempi

Johan Reinhold Taube (11. huhtikuuta 1859 Tenhola – 24. huhtikuuta 1915 Helsinki) oli suomalainen upseeri, tilanomistaja ja valtiopäivämies.
Tauben vanhemmat olivat juristi, valtiopäivämies Johan Reinhold Taube ja Alexandra Salzman ja puoliso Agnes Maria Morsing. Taube kävi Haminan kadettikoulun ja palveli Puolassa ja Uudenmaan pataljoonassa, sotapalveluksesta hän erosi alikapteenina 1887. Isänsä kuoleman jälkeen Taube kävi hoitamaan Prästkullan sukutilaa Tenholassa.
Taube oli aatelissäädyssä edustaja valtiopäivillä 1900, 1904–1905 ja 1905–1906.
Color Dolor

Color Dolor on helsinkiläinen vuonna 2011 perustettu alternative pop-yhtye. Stina Koistinen perusti Color Dolor -bändin sen jälkeen kun häneltä löydettiin aivokasvain.  Yhtyeen esikoisalbumi Cuckoo in a Clock julkaistiin vuonna 2013 ja toinen albumi Wonderchild  2015 Konkurssi Records levy-yhtiön kautta.  Joonas Saikkonen äänitti ja miksasi Cuckoo in a Clock -albumin. Taiteellisesta tuotannosta vastasi bändi itse. Wonderchild -levyllä toimi toisena tuottajana ja äänittäjänä Tommi Vainikainen yhdessä Color Dolorin kanssa ja levyn äänitti sekä miksasi Joonas Saikkonen.
Color Dolor on julkaisi 4.5.2018 ilmestyneeltä Love -albumilta kolme singleä, Revolution, Anyway the Wind Blows ja Running in the Dark, . Albumin on säveltänyt ja sanoittanut Koistinen ja Leissi. Leissi toimi myös levyn äänittäjänä, tuottajana ja muusikkona. Levyn on miksannut Paavo Malmberg ja sen julkaisi Soliti levy-yhtiö.
Color Dolor voitti Teosto-palkinnon Love -levyllään vuonna 2019.
Color Dolor on toiminut keikkalämmittelijänä St. Vincentille  sekä vuonna 2015 Helsingin juhlaviikoilla Susanne Sundførille.
Helmikuussa 2022 yhtye ilmoitti lopettavansa.
Jäsenet

Stina Koistinen – laulu
Nicolas "Leissi" Rehn – kitara, elektroniikka, tuotanto
Jäsenet > Entiset jäsenet

Ilkka Tolonen – rummut
Jan Wälchli – trumpetti
Essi Nieminen – rummut
Diskografia

| --- | --- |
 Studioalbumit Cuckoo in a Clock (2013,  instrumentaalipainos 2015)  Wonderchild (2015,  instrumentaalipainos 2015)  Love (2018)  Blurry Things (2021) Singlet ”What is Left?” (2013)  ”Ones in the Woods” (2013)  ”Last Night” (2014)  ”Owl & Rat” (2015)  ”Wonderchild” (2015)  ”Revolution” (2018)  ”Anyway The Wind Blows” (2018)  ”Running In The Dark” (2018) :  Musiikkivideot ”What is Left?” (2013)  ”Ones in the Woods” (2013)  ”The Angel” (2013)  ”Last Night” (2014)  ”Owl & Rat” (2015)  ”Wonderchild” (2016)  ”Revolution” (2018)  ”Anyway The Wind Blows” (2018)  ”Running in the Dark” (2018)
Aiheesta muualla

Yhtyeen kotisivut
Soliti labelin kotisivut (Arkistoitu – Internet Archive)
Color Dolor Konkurssi Recordsin kotisivuilla
Yhtyeen YouTube-kanava
Yhtyeen Facebook-profiili
Yhtyeen Twitter-profiili
Yhtyeen Instagram -profiili
Yhtyeen Facebook -profiili
Yhtyeen Soundcloud -profiili
Iso vauva Jeesus

| Iso vauva Jeesus Eevil Stöö |
| --- | --- | --- |

Studioalbumin tiedot
 Julkaistu: 5. helmikuuta 2016
 Formaatti: CD, LP, kasetti, digitaalinen
 Tuottaja(t): Nuori Derrick
 Tyylilaji: Cloud rap • trap • memphis rap
 Levy-yhtiö: Monsp Records
Listasijoitukset
  Suomen virallinen lista: 1.
Eevil Stöön muut julkaisut
| Menetetyt 2014 | Iso vauva Jeesus 2016 | Pomo Sapiens 2017 |
Iso vauva Jeesus on rap-artisti Eevil Stöön helmikuussa 2016 julkaisema albumi. Levy on Eevil stöön kolmas listaykkönen. Levyn on sanottu olevan tyyliltään synkempi kuin Stöön aiemmat julkaisut ja paljastavan hahmon taustoja kuuntelijalle. Albumi debytoi Suomen virallisen listan sijalla 1.
Helsingin sanomien arvostelussa levylle annettiin täydet viisi tähteä  ja rumbassa 8.5/10  Albumi ylsi Soundin toimittajien ”Vuoden 2016 parhaat kotimaiset levyt top-20” -listan sijalle 17.
Kappaleet

Udon – 2.47
Aivovamma – 2.41
Mvda fuck – 3.45
Iso vauva Jeesus – 3.44
Oon Eazy-E – 4.05
Tyyppaa viel – 4.00
Tooni – 3.51
Kultaiset leegot – 3.13
Luurangon luut – 3.33
Kolmannen silmän kyyneleet – 4.06
Et nappaa lipsumasta – 3.46
Yksijäinen – 3.37
Arvostelut

Helsingin Sanomat:
Rumba: 8.5/10
Aiheesta muualla

Monsp records Iso vauva Jeesus (Arkistoitu – Internet Archive)
Jedem das Seine

Buchenwaldin keskitysleirin portti
Jedem das Seine on vanha saksalainen sananlasku, joka tarkoittaa kirjaimellisesti ”jokaiselle omansa”, mutta se voidaan kääntää ”jokaiselle ansionsa mukaan” tai ”jokaiselle se minkä hän ansaitsee”. Sananlasku on saanut alkunsa roomalaisesta oikeuskäytännöstä. Cicero esitti sen teoksessa De legibus muodossa ”Justitia suum cuique distribuit” (”Oikeus antaa kaikille sen mitä he ansaitsevat”). ”Suum cuique” oli myös Preussin kuninkaan Fredrik Suuren motto, ja Saksan armeijan sotilaspoliisi (Feldjäger) käyttää sitä edelleen.
Sananlasku on saanut pahan maineen, koska se oli kirjoitettuna natsiaikana Buchenwaldin keskitysleirin rautaportissa.
Nuoremman polven saksalaiset eivät enää tunne natsien lauseelle antamaa makaaberia sivumerkitystä. Useat yritykset ovat 1990- ja 2000-luvulla joutuneet kritiikin kohteeksi käytettyään fraasia mainoskampanjoissaan. Näistä tunnetuimpia ovat Burger King, Merkur Bank, Rewe, Esso ja Tchibo sekä Nokia. Nokian matkapuhelinyksikkö käytti sitä vuonna 1998 Saksassa mainoskampanjassaan, joka mainosti vaihtokuorisia Nokia 5110 matkapuhelimia.
Huomattavasti tunnetumpi natsien iskulause oli Auschwitzin portissa lukenut Arbeit macht frei.
Aiheesta muualla

Kuvia tai muita tiedostoja aiheesta Jedem das Seine Wikimedia Commonsissa
Johannes Lebech

| Johannes Lebech |
| --- | --- |
 Lebech vuonna 2006.
Tanskan kirkkoministeri
 Poul Nyrup Rasmussenin IV hallitus 21. joulukuuta 2000 – 27. marraskuuta 2001  
Edeltäjä:  Margrethe Vestager
Seuraaja:  Tove Fergo
Euroopan parlamentin jäsen
 Tanska 2007–2009  
Henkilötiedot
Koko nimi:  Niels Johannes Lebech
Syntynyt: 12. syyskuuta 1948 (ikä 76) Skive, Tanska
Tiedot
Puolue:  Radikaali Venstre
Tutkinnot:  Aarhusin yliopisto
Aiheesta muualla
johanneslebech.dk ja johanneslebech.dk
Niels Johannes Lebech (s. 12. syyskuuta 1948 Skive) on tanskalainen Radikaalin Venstren poliitikko. Hän toimi Tanskan kirkkoministerinä vuosina 2000–2001 ja oli meppi vuosina 2007–2009. Vuosina 1997–2000 hän johti puolueensa maanlaajuista organisaatiota.
Aiheesta muualla

Kuvia tai muita tiedostoja aiheesta Johannes Lebech Wikimedia Commonsissa
Johannes Lebech Tanskan kansankäräjien verkkosivuilla (tanskaksi)
Johannes Lebech Euroopan parlamentin jäsenet. Euroopan parlamentti.
Johan Reuter (oopperalaulaja)

Johan Reuter (s. 1969 Kööpenhamina) on tanskalainen ooppera- ja konserttilaulaja, äänialaltaan bassobaritoni.
Reuter opiskeli Tanskan kuninkaallisessa musiikkikonservatoriossa ja Tanskan kuninkaallisen oopperan akatemiassa. Hän osallistui myös Ernst Haefligerin, Anthony Rolfe Johnsonin ja Richard Trimbornin pitämille mestarikursseille. Reuter aloitti uransa Ars Nova Copenhagen -vokaalikokoonpanossa ja liittyi Tanskan kuninkaallisen oopperan henkilökuntaan vuonna 1996. Hän esiintyi siellä solistina vuoteen 2019 saakka. Reuterin pääpaino on ollut Richard Wagnerin ja Richard Straussin rooleissa.
Reuter on esiintynyt oopperataloissa ja festivaaleilla eri puolilla maailmaa, esimerkiksi Metropolitan-oopperassa, Baijerin valtionoopperassa, Bayreuthin musiikkijuhlilla, Deutsche Oper Berlinissä, Suomen Kansallisoopperassa ja Pekingin Kansallisessa esittävien taiteiden keskuksessa. Royal Opera House -debyyttinsä hän teki vuonna 2006 Alban Bergin Wozzeck-oopperan nimiroolissa. Reuter on luonut kansainvälisen uran myös konserttiesiintyjänä ja esiintynyt esimerkiksi Proms-festivaalilla.
Reuter on ollut mukana muun muassa Marek Janowskin johtamalla Tristan ja Isolde -levytyksellä. Carl Nielsenin Maskaraden levytyksellä hän on laulanut Ulf Schirmerin johdolla vuonna 1996 ja toistamiseen Michael Schønwandtin johdolla vuonna 2015. Reuter oli mukana levyttämässä myös F.L.Æ. Kunzenin Holger Danske -oopperaa. Hän on Dannebrogin ritarikunnan ensimmäisen luokan ritari. Holger osallistui Grammy-ehdokkuuden tuoneille Holger Dansken (1996) ja Lulun levytyksille (2017). Vuonna 2015 hänelle myönnettiin vuoden laulajan Reumert-palkinto roolista oopperassa Saul og David. Hän oli saanut saman palkinnon jo vuonna 2012 esiintymisistään oopperoissa Nainen vailla varjoa ja Così fan tutte.
James Dwight Dana

| James Dwight Dana |
| --- | --- |

Henkilötiedot
Syntynyt: 12. helmikuuta 1813 Utica, New York, Yhdysvallat
Kuollut: 14. huhtikuuta 1895 (82 vuotta) New Haven, Connecticut, Yhdysvallat
Koulutus ja ura
Tutkimusalue:  geologia, mineralogia, zoologia
   
 Nimikirjoitus
James Dwight Dana (12. helmikuuta 1813, Utica, New York, Yhdysvallat – 14. huhtikuuta 1895 New Haven, Connecticut, Yhdysvallat) oli yhdysvaltalainen geologi, mineralogi ja eläintieteilijä. Hän lukuisilla tutkimusmatkoillaan edisti ymmärrystä valtamerten geologiasta, tulivuorista ja vuoristojen muodostumisesta.
Elämä

Dana syntyi Uticassa, New Yorkissa 12. helmikuuta 1813. Hän osoitti jo varhain kiinnostusta tieteeseen ja vuonna 1830 hän kirjoittautui Yale Collegeen opiskelemaan Benjamin Sillimanin johdolla. Valmistuttuaan vuonna 1833 hän toimi kahden seuraavan vuoden ajan laivaston matematiikan opettajana ja purjehti Välimerellä. Vuosina 1836-1837 hän oli Sillimanin apulaisena Yalen kemian laboratoriossa ja toimi sen jälkeen neljän vuoden ajan mineralogina ja geologina kapteeni Charles Wilkesin johtamassa Yhdysvaltain tutkimusretkikunnassa Tyynellämerellä. Palattuaan Amerikkaan vuonna 1842 Dana laati retkestä laajan raportin. Vuonna 1844 hän asui jälleen New Havenissa, meni naimisiin Sillimanin tyttären kanssa, ja nimitettiin vuonna 1850 Yale Collegen luonnonhistorian ja geologian professoriksi, jota tehtävää hän hoiti vuoteen 1892 asti. Vuonna 1846 hänestä tuli päätoimittaja American Journal of Science and Arts -lehteen, johon hän kirjoitti lähinnä geologiaa ja mineralogiaa käsitteleviä artikkeleita.
Bibliografinen luettelo Danan kirjoituksistaan sisältää 214 kirjaa ja artikkelia, jotka alkoivat vuonna 1835 Vesuviusta käsittelevästä artikkelista ja päättyivät helmikuussa 1895 valmistuneeseen geologian käsikirjan neljänteen tarkistettuun painokseen. Danan teos Zoophytes, on the Geology of the Pacific Area, and on Crustacea, joka on yhteenveto hänen työstään Wilkesin retkikunnassa, ilmestyi vuosina 1846, 1849 ja 1852-1854 nelinumeroisina niteinä. Muita Danan teoksia ovat oppikirjat System of Mineralogy (1837), Manual of Geology (1862), Manual of Mineralogy (1848), jonka nimi on myöhemmin Manual of Mineralogy and Lithology (4. painos, 1887); ja Corals and Coral Islands (1872). Vuonna 1887 Dana vieraili uudelleen Havaijisaarilla, ja hänen lisätutkimustensa tulokset julkaistiin vuonna 1890 nelinumeroisessa teoksessa Characteristics of Volcanoes.
Royal Society myönsi hänelle Copley-mitalin vuonna 1877 ja  Geological Society of London -seura Wollaston-mitalin vuonna 1874.
Jane Barnell

Jane Barnell valokuvassa noin vuodelta 1915. Mies hänen vierellään on mahdollisesti hänen puolisonsa.
Jane Barnell, taiteilijanimeltään Lady Olga, (1871 Pohjois-Carolina – tuntematon) oli yhdysvaltalainen parrakas nainen, joka esiintyi sideshow-näytöksissä.
Joseph Mitchellin artikkelissa ”Lady Olga”lähde tarkemmin? kerrotaan Barnellin äidin myyneen hänet Great Orient Family Circus -sirkukseen, joka myöhemmin yhdistyi osaksi isompaa sirkusta. Sirkus teki matkan Saksaan, missä Barnell sairastui ja hänet jätettiin orpokotiin. Sieltä hänet myöhemmin löysi hänen oma isänsä.
Aikuistuttuaan Barnell työskenteli isoäitinsä maatilalla, missä hän tapasi sirkuksen voimamiehen, joka kutsui hänet John Robinsonin sirkukseen. Hän käytti lukuisia taiteilijanimiä, mutta päätyi lopulta käyttämään pysyvästi nimeä Lady Olga Roderick. Noihin aikoihinmilloin? hänen partansa oli 13 tuuman mittainen. Myöhemmin hän esiintyi lukuisissa erilaisissa sirkuksissa sekä Tod Browningin sirkuselokuvassa Freaks – kummajaiset vuodelta 1932.
Vuonna 1935 Barnell esiintyi The Ringling Brothers and Barnum and Bailey sideshowssa New Yorkissa.
Barnell oli naimisissa kolme kertaa ja sai kaksi lasta.
Dawn of Demise

| Dawn of Demise> Tiedot |
| --- | --- |
Toiminnassa:  2003–
Tyylilaji:  death metal tekninen death metal
Kotipaikka:   Silkeborg, Tanska
Laulukieli:  englanti
Jäsenet:  Scott Jensen, laulu   Martin Sørensen, kitara   Astor Kristian Palsson, kitara   Bjørn Jensen, basso   Bastian Thusgaard, rummut  
Levy-yhtiö:  Unique Leader Records, 2006–   Deepsend Records, 2007–2010  
Infobox OKNimi-testi OK: 
Dawn of Demise on tanskalainen death metal -yhtye-. Se perustettiin Silkeborgissa vuonna 2003.
Maaliskuussa 2012 yhtye solmi levytyssopimuksen Unique Leader Recordsin kanssa. Dawn of Demisen kolmas studioalbumi, Rejoice in Vengeance, julkaistiin saman vuoden kesäkuussa.
Jäsenet

Astor Kristian Palsson – kitara
Bjørn Jensen – bassokitara (2003–)
Martin Sørensen – kitara (2003–)
Scott Jensen – laulu (2004–)
Bastian Thusgaard – rummut (2013–)
Jäsenet > Entiset jäsenet

Heinz Kristensen – rummut (2003)
Kim Jensen – rummut (2004–2011)
Jakob Nyholm – kitara (2004–2007)
Alexander Kjeldsen – kitara (2007–2008)
Thomas 'Hotdogger' Egede – kitara (2009–2013)
Simon Blaabjerg – rummut (2011–2013)
Diskografia > Studioalbumit

Hate Takes Its Form (2007,  Deepsend Records)
A Force Unstoppable (2010,  Deepsend Records)
Rejoice in Vengeance (2012,  Unique Leader Records)
The Suffering (2016,  Unique Leader)
Into the Depths of Veracity (2019,  Unique Leader)
Diskografia > EP:t

Lacerated (2008,  Deepsend Records)
Diskografia > Demot

...and Blood Will Flow (2006)
Aiheesta muualla

Dawn of Demise Encyclopaedia Metallumissa (englanniksi)
Jane Berbié

Jane Berbié
Jane Berbié (s. 6. toukokuuta 1931) on ranskalainen mezzosopraano.
Berbién laajaan ohjelmistoon kuului niin  varhaisbarokin musiikkia kuin uudempaa ranskalaista musiikkiakin. Hän teki oopperadebyyttinsä Milanon La Scalassa 1958 ja sai vuonna 1959 kiinnityksen Pariisin oopperaan.
Berbién ensimmäinen esiintyminen Lontoon Covent Gardenissa tapahtui kesäkuussa 1971, jolloin hänellä oli rooli Gioacchino Rossinin oopperassa Sevillan parturi.